MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 24772/26.04.2021

**RAPORT DE SPECIALITATE**

la proiectul de hotărâre privind darea în administrare către APASERV S.A. Satu Mare a terenului în suprafață de 2216 mp înscris în CF nr. 180532 Satu Mare

Prin adresa nr. 5947/08.04.2021 înregistrată la Primăria municipiului Satu Mare sub nr. 20949/08.04.2021, S.C. Apaserv S.A. solicită predarea terenului în suprafaț de 2216 mp înscris în CF nr. 180532 Satu Mare, în vederea realizării pe acesta a unor bazine de retenție ape uzate și meteo în zona stației de pompare.

Conform înscrierilor din cartea funciară imobilul teren este proprietatea Municipiului Satu Mare -domeniul public și este edificată pe acesta o stație de pompare.

 Conform art. 7 din Contractul de delegare a gestiunii serviciilor publice de alimentare cu apă și canalizare terenurile aflate în proprietatea autorității delegante care aparțin domeniului public și pe care se află construcțiile și instalațiile aferente serviciilor publice de alimentare cu apă potabilă și de canalizare, constituie bunuri de retur și vor fi puse la dispoziția operatorului pe întreaga durată a contractului de delegare.

Imobilul obiect al prezentului proiect de hotărâre este situat în Satu Mare, str. Fabricii, și are următoarele date de identificare:

- nr. inventar 1494 și valoare 137 392 lei.

 Urmare a celor prezentate mai sus, înaintăm prezentul proiect Consiliului local cu propunere de aprobare.

Şef Serviciu

Faur Mihaela

Faur Mihaela/2 ex.